આપણા કોઈ પાડોશીના ધંધામાં મોટી ખોટ જાય અથવા તેના ધંધામાં કોઈ પાર્ટી ઊઠમણું નોંધાવે અને એને લીધે આપણા એ પાડોશી વેપારીએ સહન કરવાનું આવે ત્યારે આ પાડોશી મિત્રે પોતાના ઘરના દાગીના વેચવા પડે એવી કટોકટી સર્જાઈ જાય તો શું આપણે પણ તેને જોઈ ક્રાઇસિસમાં આવી આપણા ઘરનું સોનું વેચવા કાઢી દઈએ છીએ ખરા? ના. કેમ? કારણ કે એ તેની ક્રાઇસિસ છે, તેથી તેણે એમ કરવું પડે. આ જ વાતને આપણે શૅરબજાર સાથે મૂલવીએ કે એની તુલના કરીએ તો અન્ય દેશોમાં આર્થિક કટોકટી સર્જાતાં એ દેશના કે ગ્લોબલ રોકાણકારો ભારતીય શૅરબજારમાં વેચાણ કરીને પોતાનાં નાણાં પાછાં